kardosdrur/scandi-wiki huggingface dataset:
Winton 201A

Winton 201A er en serie af dieselmotorer specielt udviklet til brug i lokomotiver og ubåde fra motorproducenten Winton Engine Company.

I de tidlige 1930'ere var der et ønske om at udvikle lette, hurtige to-takts dieselmotorer, dels til brug i ubåde, dels i lokomotiver. Totaktsmotoren havde et langt bedre forhold mellem ydelse og vægt i forhold til tilsvarende firetaksmotorer. Hos Winton førte dette til udviklingen af Winton 201 motorserien. Indledningsvis udvikledes 1-, 2- og 6-cylindrede testmotorer og endelig i 1934 kunne et par 8-cylindrede prototyper præsenteres på General Motors stand ved Century of Progress udstillingen i Chicago.

De tidlige 201 motorer viste en række svagheder, som f.eks. brændstoflækage og problemer med stempler. Disse problemer blev for en stor del løst i 201A motoren som siden fandt stor anvendelse i de første dieseldrevne Streamlinerere, strømlinjeformede hurtigtog, der vandt indpas i USA i perioden efter 1934. Mest kendt er bl.a. Burlington Zephyr fra 1934, der havde en 8-cylindret 201A motor med 600 hk, der gav toget en maksimal hastighed på 176 km/h.

Ekstern henvisning 

 The Winton 201A Diesel Engine story by Preston Cook 

Winton Engine Company
Dieselmotorer
Dieseltraktion
Vrensted

Vrensted er en by i det vestlige Vendsyssel med , beliggende 6 km sydøst for Løkken, 14 km vest for Vrå, 25 km nord for Aabybro og 24 km sydvest for Hjørring. Byen hører til Hjørring Kommune og ligger i Region Nordjylland. I 1970-2006 hørte byen til Løkken-Vrå Kommune.

Vrensted hører til Vrensted Sogn. Vrensted Kirke ligger i byen. Ved kirkegårdsdigets sydøstlige hjørne er der rejst en mindesten over Sankt Thøgers helligkilde, der blev fundet i 1894 efter at være tilsandet i tidens løb – den er nu udtørret igen. 4 km nord for Vrensted ligger Børglum Kloster.

Faciliteter 
Den tidligere skole er ombygget til "Byens Hus", der  bl.a. rummer det gamle Vrensted Forsamlingshus som er solgt.  Det indeholder en stor og lille sal, Vrensted Idrætsforening og andre aktiviteter. Foreningssamvirket For Vrensted & Omegn udgiver hvert kvartal lokalbladet Wræn'niken, der kan læses på byens hjemmeside.

Historie 
Endelsen "-sted" tyder på at bebyggelsen er fra germansk jernalder, dvs. år 400-600. Forleddet er det gammeldanske ord wreni, som betyder "hingst".

Ingstrup Sø 
Mellem Vrensted og nabobyen Ingstrup lå den 265 ha store Ingstrup Sø. Den blev afvandet i 1950-53, men var allerede i 1800-tallet så tilsandet eller tilgroet, så den ikke er vist som sø på kortet. Den havde afløb til Limfjorden via Ryå, og det var i middelalderen en vigtig vandvej, hvor varer er transporteret til og fra Aalborg. Den omtales ligefrem som "Hærvejen". Pilgrimme er også rejst den vej, så der har været herberger og kroer i Vrensted. Søen havde også afløb gennem Kældergrøften til Jammerbugten.

Skoler 
I Vrensted var der i 1553 en degnebolig. I 1677 blev der bygget nyt skolehus. I 1852 blev der igen bygget ny skole. Den brændte i 1905, og året efter blev Vrensted Byskole opført ved siden af kirken. Byskolen blev i 1955 hovedskole for hele sognet, som også havde haft Åsendrup Skole mellem Løkken og Vrensted og Østre Skole mellem Stenum og Vrensted. I 1959 indviede man Vrensted Centralskole, som blev nedlagt i 2011 og nu er blevet til Byens Hus.

Stationsbyen 
I 1901 beskrives Vrensted således: "Vrensted med Kirke, Præstegd., Skole, Forsamlingshus (opf. 1895), 3 Møller og Andelsmejeri (Lykkens Prøve);"

Vrensted fik station på Hjørring-Løkken-Aabybro Jernbane (1913-63). Stationen lå i den vestlige ende af byen og havde 185 m krydsningsspor ud for hovedbygningen og 92 m separat læssespor nord for den.

I banens tid fik byen også bageri og telefoncentral. I 1960 havde stationsbyen 429 indbyggere og i 1965 435 indbyggere.
 
Stationsbygningen er bevaret på Stationsvej 32. Mellem stationen og Ingstrupvej er en banedæmning bevaret.

Noter

Eksterne kilder/henvisninger 

 Vrensted lokalhistoriske arkiv  – med bl.a. et kort med middelalderlige lokationer, herunder Ingstrup Sø.
 Jens Otto Madsens historier om og fra Vrensted
 SDFE kortviser: Høje målebordsblade 1842-1899 og lave målebordsblade 1901-1971

Byer i Hjørring Kommune
Sønder Rubjerg

Sønder Rubjerg er en landsby i det vestlige Vendsyssel med . Sønder Rubjerg er beliggende i Rubjerg Sogn syv kilometer nordøst for Løkken og 13 kilometer sydvest for Hjørring. Byen ligger i Region Nordjylland og hører til Hjørring Kommune.

Fem kilometer nord for Sønder Rubjerg ligger Rubjerg Knude.

Kilder 

Byer i Hjørring Kommune
Vidstrup

Vidstrup er en lille landsby i det nordvestlige Vendsyssel med , beliggende fem kilometer nord for Hjørring og tre kilometer syd for Tornby.

Vidstrup ligger i Region Nordjylland og hører under Hjørring Kommune. Bebyggelsen er desuden beliggende i Vidstrup Sogn.

Den er en stationsby på Hirtshalsbanen, med Vidstrup Station.

Kilder 

Byer i Hjørring Kommune
Márta Sebestyén

Márta Sebestyén (født 19. august 1957 i Budapest) er en ungarnsk folkesanger og performer.
 
Hendes moder var musiketnograf, og arbejdede som assistent for Zoltán Kodály. I barndomshjemmet blev der lyttet til folkemusik hele tiden. Márta Sebestyén begyndte at synge før hun kunne tale. Zoltán Kodály blev opmærksom på den lille piges store talent, og åbnede de nødvendige døre. 

Allerede som 9-årig debuterede hun på landsdækkende TV. I 1970erne udforskede hun sit lands folkemusik, sammen med andre unge mennesker fra byerne. De begyndte at søge ud i landdistrikterne for at lære musikken at kende på første hånd. 

En gruppe af disse unge dannede i 1973 Muzsikás, som skulle blive Ungarns fornemste orkester indenfor genren. Márta Sebestyén indtrådte i 1980 som vokalist. Muzsikás turnerede over hele verden og modtog et væld af priser. 

Efter systemskiftet i 1989 lå verden for første gang åben for yngre østeuropæiske kunstnere. I 1992 indspillede Márta Sebestyén sit første album i eget navn, Apochrypha, som høstede international anerkendelse. I 1995 skabte hun en syntese af sine mange musikalske rejseindtryk på albummet Kismet. Snart rungede Márta Sebestyéns stemme på diskoteker kloden rundt. 

Men den nye åbenhed medførte også en kommercialisering, som var Márta Sebestyén imod. "Når jeg gør hvad jeg gør, og når jeg siger hvad jeg siger, er det altid igennem folkemusik", fortæller hun til Herald Tribune. "Almindelige mennesker, som lytter til musik på radioen hele dagen, ved ikke, at det hele er løgn. Det er alt sammen støj, støj af penge. Jeg har ondt af folk, der er vokset op og aldrig har hørt ærlig musik". 

"At blande musik og forretning er ikke det rette for mig", konkluderer hun. Måske er det derfor, at der har været stille omkring Márta Sebestyén de senere år. Måske var hun ikke langt fra sandheden, da hun i 1999 erklærede: "Ærlig, uspoleret folkemusik, som ikke er gjort for penge, er en truet art."

I 2009 startede Sebetyén sit eget produktionsselskab Kismet Productions (http://www.womex.com/virtual/kismet_productions). Samme år udkom cd'en "I can see the Gates of Heaven" på World Village (http://www.worldvillagemusic.com/anglais/album.php?album_id=151 ).

Eksterne kilder/henvisninger 
sebestyenmarta.hu 

  

Musikere fra Ungarn
Schlaubetal

Schlaubetal er en by i landkreis Oder-Spree i den tyske delstat Brandenburg.

Kommuner i Brandenburg
Fur Sund

Fur Sund er et op til 15 meter dybt farvand i Limfjorden, der går mellem nordenden af halvøen Salling og øen Fur. Over det S-formede sund er der færgeforbindelse fra halvøen Branden på Salling til Stenøre på Fur. Sydvest for Stenøre peger sydspidsen af Fur, Harbo Odde mod sydøst og ind i den lavvandede Selde Vig der ligger syd for Branden på Salling. Følger man her kysten mod nordvest kommer man til nordenden af Salling ved Sæbygårds Hage der afgrænser Fur Sund mod vest, stik øst for Nykøbing Mors.

Selde Vig, og  de omliggende Risum Enge er et internationalt naturbeskyttelsesområde (nummer 221) under Natura 2000 projektet, og 322 ha  ha er fuglebeskyttelsesområde og EU-habitatområde.

Eksterne henvisninger

Limfjorden
Sunde i Danmark
EU-habitatområder i Danmark
Dorothy Cheney

Dorothy Bundy Cheney (født 1. september 1916, død 23. november 2014) var en amerikansk tennisspiller.

Eksterne henvisninger 

Tennisspillere fra USA
Personer fra Los Angeles
Jennifer Brown

Jennifer Brown (født 18. februar 1972 i Hjällbo ved Göteborg) er en svensk sanger, der hittede med sangen "Tuesday Afternoon" i 1998. Hun har desuden samarbejdet med Paul van Dyk og deltaget i Melodifestivalen 2009.

Diskografi 
 1994 – Giving You The Best
 1997 – In My Garden
 1998 – Vera
 2004 – Home

Eksterne henvisninger 
 

Sangere fra Sverige
Personer fra Göteborg
Henry Stryhn

Sofus Henry Stryhn (7. november 1907 i Frederikssund – 16. marts 1995) var en dansk fabrikant og grundlægger af Stryhn's A/S. 

Stryhn arbejdede som salgschauffør i Kødbyen, men fik i 1941 næringsbrev og etablerede sin egen forretning med distribution af leverpostej. I 1945 købte han sammen med Martin Wienberg Hansen Københavns Leverpostejfabrik på Amager. Efterhånden som lokalerne blev for små, flyttede han i 1956 produktionen til Himmelev ved Roskilde. Datteren Elsebeth Stryhn overtog i 1978 ansvaret for driften af virksomheden.

Henry Stryhn er begravet på Himmelev Kirkegård.

Eksterne henvisninger 
 

Fabrikanter fra Danmark
Danskere i 1900-tallet
Personer fra Frederikssund
Næringsbrev

Næringsbrev er et dokument, der giver tilladelse til at drive næring, dvs. erhvervsmæssig virksomhed, indenfor en nærmere bestemt branche. Brevet er en forudsætning for at kunne drive fødevarebutikker, fødevareengrosvirksomheder, hoteller og restauranter. Næringsbrevet indeholder også betingelserne for at udøve virksomheden. Hvis disse ikke længere opfyldes, eller hvis den erhvervsdrivende har stor gæld til det offentlige, kan næringsbrevet inddrages.

For at kunne få næringsbrev skal man være myndig og have adresse i Danmark. Næringsbrevet udstedes af Erhvervs- og Selskabsstyrelsen via et ansøgningsskema på Virk.dk.

Ordningen ophørte den 1. januar 2015, således er der ikke længere krav om, at en restaurations- eller fødevarevirksomhed skal have næringsbrev.

Referencer 

Erhvervsliv
Benedicte Balling

Benedicte Krag-Juel-Vind-Frijs (født Benedicte Balling 10. februar 1976 på Frederiksberg, død 8. april 2019) var en dansk studievært.

Balling, der i sine unge år var barnemodel, debuterede på tv med Go' morgen Danmark i 1996, hvor hun stod for børneunderholdningen. Senere blev hun reporter på Vild med dans, ligesom hun deltog i Varm på is i 2008. Hun har også medvirket i Zulu Djævleræs. I 2012 blev hun vært på The Voice's morgenprogram Vågn Op!

Hun var som studievært autodidakt, men har tidligere læst HA.

Hun var gift med Philip Krag-Juel-Vind-Frijs, med hvem hun havde en datter. 

Hendes far var fætter til Erik Balling.

Referencer

Eksterne henvisninger 
 

Personer fra Frederiksberg
Studieværter fra Danmark
Christine Lehner

Christine Lehner (født 15. maj 1952 i Boston, Massachusetts) er en amerikansk forfatter. Hun fik en bachelorgrad (1974) på College of Creative Studies ved UCSB og en magistergrad i engelsk (1977) på Brown University.

Hun udgav romanen Expecting i 1981. Efter at hun fik to børn, vendte hun tilbage til den litterære verden i 2000 med noveller og publikationer i flere tidsskrifter. Senest har hun udgivet What to Wear to see the Pope. I denne samling af korte historier fokuserer hun på temaer om familien, særhed og hagiografi. Hendes litterære påvirkninger omfatter Virginia Woolf, Karen Blixen og Herman Melville.

Romanforfattere fra USA
Novelleforfattere fra USA
Hune

Hune er en turistby i det vestlige Vendsyssel med , beliggende i Hune Sogn, 2 kilometer øst for Blokhus. Mellem byskiltene er der 650 meter imellem de 2 byer. Pandrup ligger 6 km. sydøst for Hune.

Byen ligger i Region Nordjylland og hører til Jammerbugt Kommune.

Historie 
Sognet betegnes i sin tid, at have været ret frugtbart og godt befolket, „med 7 Gaarde, beboede af Adel“; men Sandflugten har allerede for over 300 år siden hærget det; I 1582 siges, at Sognet „mestendels var ødelagt af Sandflugt“.

Sandflugten skyldtes, at bønderne op gennem tiden havde ladet kreaturerne græsse i klitten, slået både klittag og græs, hentet brændsel i krattet og skåret græstørv. Sandet lagde sig i meterhøje driver overalt og begravede mange gårde, huse og fyldte vandløb, så store områder ved Hune, Hunetorp og Rødhus blev oversvømmet og lagt øde. Kongen udstedte derfor i midten af 1500-tallet et forbud mod at skære græstørv og marehalm.

I 1682 bestod Hune af 5 gårde. Det samlede dyrkede areal udgjorde 77,1 tønder land skyldsat til 12,79 tønder hartkorn. Dyrkningsformen var græsmarksbrug uden tægter. I 1805 bestod Hune af 51 gårde og 57 huse.

I midten af 1700-tallet var folk ganske langsomt vendt tilbage til egnen og ernærede sig hovedsagelig som fiskere og meget begrænset omfang af landbrug. Sognet bestod mest af klitbanker, som dog nogenlunde var begroet med hjælme og marehalm. Der var kun ganske lidt eng og den smule græsning, der fandtes mellem klitbankerne. Der fandtes ikke skov eller frugttræer. Forbuddet mod at udnytte klitterne havde haft sin berettigelse.

Om byen 
I Hune findes flere butikker - og sommerhusområderne ligger omkring byen.

Byens største turistattraktion er Skulpturparken med sandskulptur, Magisk Jul og Blokhus Winterlight Festival, som ligger der hvor den gamle Hune Friskole lå.

Anne Justs have, kendt fra hendes bøger og tv-programmerne - Haven i Hune, ligger på Postbakken.

I foråret 2018 åbnede Karen Bit Vejle, sammen med sin datter Zeleste Kolstad Vejle, "Center for papirkunst" i Hune ved Blokhus i Danmark. Vejles psaligrafiske værker vil udgøre kernen af den faste udstilling. Desuden vil der være skiftende udstillinger af dansk og international papirkunst.
Byen er i stor udvikling og der er bl.a. 2 supermarkeder, bar, bageri, fiskerestaurant, pizzeria, grillbar, tøjforretninger, hundeskov nord for byen, hvor hunde må gå uden snor, cykelværksted med udlejning af cykler, skobutik, Klarborg Nisser, Blokhus Lys, ejendomsmægler, malerfirmaer m.m. og Søndagsmarked ved forsamlingshuset hver søndag hele sommeren i Juni, Juli og August.

Noter

Litteratur 
 Gregers Begtrup: Beskrivelse over Agerdyrkningens Tilstand i Danmark; Bind 6: "Nørre Jylland Anden Deel"; Kjøbenhavn 1810 (genoptryk Rosenkilde og Bagger, København 1978)
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Byer i Jammerbugt Kommune
Jim Lyngvild

Jim-Martin Alexandar Konstantin Falke-Skjold Wegener Lyngvild, bedre kendt som Jim Lyngvild (født 27. december 1978 i Holbæk), er en dansk designer, forfatter og iværksætter. 

Lyngvild, der er vokset op i Albertslund, er uddannet designer fra Fashion Design Akademiet og har desuden gået på fotografskole. Han drev gennem flere år forretningen Gespenst i København, hvor han solgte tøj af eget design. De senere år har han fungeret som modekommentator ved Ekstra Bladet, ligesom han har skrevet flere bøger.

Han har medvirket i Robinson Ekspeditionen, Til middag hos..., 4-stjerners Middag, 4-stjerners Rejse, Zulu Djævleræs, Jim og Ghita og Britain's Got Talent i 2009, hvor han dystede mod James Boyd i indtagelse af Ferrero Rocher-chokolader på tid. Lyngvild vandt, uden dog at slå sin tidligere rekord fra Go' Aften Danmark på 7 stk. på et minut.

Jim Lyngvild har i samarbejde med familiefirmaet Plum A/S skabt Raunsborg® Nordic en skønhedsserie til kvinder og mænd og i samarbejde med Bryggeriet Vestfyen står han bag Bryggeriet Frejdahl.

Lyngvild var i 2018 med til at designe dele af Nationalmuseets udstilling om vikinger.

Privat 
Bor sammen med sin mand, Morten Paulsen, i sin selvdesignede vikingeborg "Ravnsborg" ved Korinth på det sydvestlige Fyn.

Succes i Kina 
Den danske designer deltog i 2016 i et af Kinas mest sete tv-programmer, med seertal på over 200 millioner. I programmet konkurrerer designere om at lave det flotteste modetøj. Deltagelsen førte ikke til sejr, men efterfølgende solgte han sin tøj-kollektion for over 61 millioner danske kroner. Hele dette beløb valgte han at donere til en organisation, der passer på syge børn i Kina.

Bibliografi

Ungdomsbøger 
 Nordisk mytologi (Carlsen, 2009)
 Skyggernes bog (Carlsen, 2009)
 Alfemod og ulveblod (Carlsen, 2010)
 Epos og enhjørningen (Carlsen, 2010)
 Urials krone (Carlsen, 2010)
 Skyggernes bog: På opdagelse i eventyrlandet Anglesey (Carlsen, 2011)
 Kongen: Skyggernes bog & Urials krone (Carlsen, 2012)

Fakta-bøger 
 Vild med heste (Carlsen, 2012)
 Vild med vikinger (Carlsen, 2013)
 Vild med mode (Carlsen, 2013)
 Hávamál (Staushøjgaard, 2017)

Mode og livsstil 
 Mary – prinsesse med stil (Aschehoug, 2006)
 Skøn som du er (Nyt Nordisk Forlag, 2007)
 Eye wear: Fashion, styling & makeup (Frands Jensen A/S, 2010)
 Ja, vi skal giftes! (Politikens Forlag, 2010)
 Vild med Mary (Politikens Forlag, 2011)
 Europas kronprinsesser (Politikens Forlag, 2012 sammen med Karen Seneca)
 Mit vilde vikingekøkken (Lindhardt & Ringhof, 2013)

Romaner 
 Schyyy...! (Lindhardt & Ringhof, 2010)

Selvbiografi 
 Møgunge (Politikens Forlag, 2016)
 Grand danois (Staushøjgaard, 2018)

Fotobog 
 Danmarks konger og dronninger – fra Gorm til Margrethe II (Frydenlund, 2019)

Referencer

Eksterne henvisninger 
 
 
 

Personer fra Holbæk
Personer fra Albertslund
Tv-personligheder fra Danmark
Danskere i 2000-tallet
Designere fra Danmark
Fotografer fra Danmark
Debattører fra Danmark
Faglitterære forfattere fra Danmark
Dansksprogede forfattere fra Danmark
Ingstrup (Jammerbugt Kommune)

Ingstrup er en by i det vestlige Vendsyssel med , beliggende 8 km syd for Løkken, 17 km vest for Brønderslev, 13 km nord for Pandrup og 20 km nord for kommunesædet Aabybro. Byen hører til Jammerbugt Kommune og ligger i Region Nordjylland. I 1970-2006 hørte byen til Pandrup Kommune.

Ingstrup hører til Ingstrup Sogn. Ingstrup Kirke ligger i Gammel Ingstrup øst for den nuværende by.

Faciliteter 
 Ingstrup Trivselsskole og -Børnehave har 93 elever i skolen og 21 børn i børnehaven samt 18 lærere og pædagoger.
 Ingstrup Efterskole er en musik- og idrætsefterskole med 131 elever. Den har en idrætshal.
 Ingstrup Forsamlingshus har en stor sal til 100 personer og en lille sal til 50 personer.
 Byen har sportsforening, borgerforening, pensionistforening, jagtforening m.m.

Historie

Ingstrup Sø 
Mellem Ingstrup og nabolandsbyen Vrensted lå den 265 ha store Ingstrup Sø. Den blev afvandet i 1950-1953, men var allerede i 1800-tallet så tilsandet eller tilgroet, så den ikke er vist som sø på kortet. Den havde afløb til Limfjorden via Ryå, og det var i middelalderen en vigtig vandvej, hvor varer er transporteret til og fra Aalborg.

Ingstrup Mejeri 
Ingstrup Mejeri blev grundlagt i 1890 og var i 1930'erne et stort moderne mejeri. Nu er det et af landets mindste ostemejerier. Produktionen er håndværksmæssig, og mejeriet får kun mælk fra køerne på Vrejlev Kloster.

Stationsbyen 
I 1901 beskrives Ingstrup således: "Ingstrup (1335: Ingilstorp, 1408: Ingestorp) med Kirke, Præstegaard, østre Skole, Mølle og Andelsmejeri;"

Ingstrup fik station på Hjørring-Løkken-Aabybro Jernbane (1913-1963). Stationen havde 90 m læssespor. Den blev lagt godt 1 km øst for Gammel Ingstrup, og der opstod ingen nævneværdig bebyggelse omkring den. Derimod opstod Ingstrup Mejeriby omkring landevejen. Den fik i banens tid også bageri, telefoncentral og to missionshuse.

Stationsbygningen er bevaret på Gl. Ingstrupvej 59. Nord for stationen er banens tracé bevaret på ca. 1 km indtil det bliver tilgroet og afbrudt af marker på den gamle søbund.

Kendte personer 
 Den socialdemokratiske EU-parlamentariker Ole Klæstrup Christensen (1955-) er født i byen.
 Leo Nielsen (1955-2023) fra popduoen Sussi og Leo var født i byen.

Noter

Eksterne kilder/henvisninger 

 Om Ingstrup
 SDFI kortviser: Høje målebordsblade 1842-1899 og lave målebordsblade 1901-1971

Byer i Jammerbugt Kommune
Ladies' Home Journal

Ladies' Home Journal er et amerikansk tidsskrift, der udkom første gang den 16. februar 1883 og senere blev et af de mest førende dameblade i det 20. århundrede i USA. Det bliver i dag udgivet af Meredith Corporation.

Eksterne henvisninger 
 Ladies' Home Journal  – Officiel hjemmeside 

Tidsskrifter fra USA
Mixdorf

Mixdorf er en by i landkreis Oder-Spree i den tyske delstat Brandenburg.

Kommuner i Brandenburg
Neißemünde

Neißemünde er en kommune i landkreis Oder-Spree i den tyske delstat Brandenburg.

Kommuner i Brandenburg
Moseby (Jammerbugt Kommune)

Moseby er en bydel tilhørende Kås i det vestlige Vendsyssel med 615 indbyggere i (2009). Fra 1. januar 2010 betragtes den som sammenvokset med Kås. Moseby er beliggende en kilometer vest for Kås og fem kilometer sydvest for Pandrup.

Bydelen hører under Jammerbugt Kommune og er beliggende i Jetsmark Sogn. I Moseby findes en idrætsforening.

Historie 

Indtil 1880'erne blev Moseby kaldt for Mosehusene. Efter opførelsen af byens skole får en lærer ændredet til det nuværende Moseby.

Allerede før 1900 begyndte enkelte at grave tørv, der kunne afsættes i omegnens byer. Langs mosens østside lå kalkovnene tæt. Fra omkring 1910 blev Moseby kendt i Vendsyssel for sin tørve- og kalkproduktion, og frem til 1920'erne oplevede Moseby således en stor tilflytning med mange nye huse til følge.

Kilder 

Kås
Bydele og forstæder i Danmark
Brieskow-Finkenheerd

Brieskow-Finkenheerd er en by i landkreis Oder-Spree i den tyske delstat Brandenburg.

Eksterne henvisninger 

Kommuner i Brandenburg
Diensdorf-Radlow

Diensdorf-Radlow er en by i landkreis Oder-Spree i den tyske delstat Brandenburg.

Eksterne henvisninger 

Kommuner i Brandenburg
Jimmy Bøjgaard

Jimmy Bøjgaard (født 3. september 1974 i Herning) er en dansk studievært og tidligere tennisspiller.

Han har været tilknyttet TV 2 på freelancebasis fra Vinter-OL 1998 til 1. september 2008, hvor han etablerede eget pressebureau og blev tilknyttet TV 2 Sport, hvor han bl.a. har dækket ishockey, NFL (sammen med Claus Elming), motorsport og tennis. 

Bøjgaard spiller tennis på eliteniveau; i 2000 kvalificerede han sig til semifinalen ved DM i herredouble mens han repræsenterede Herning Tennis Klub. I dag repræsenterer han KB Tennis.

Stiftede i november 2008 rejsebureauet Bøjgaard Travel.

Forfatter til NFL-kicker Morten Andersens bog, Livet er et kick, og fungerer i dag som Morten Andersens agent i Danmark.

Privat har han dannet par med Ulla Essendrop.

Referencer

Bibliografi 
 Morten Andersen – Livet er et kick (biografi, 2008)

Eksterne henvisninger 
 Jimmy Bøjgaards blog 
 

Tv-værter fra Danmark
Tennisspillere fra Danmark
Personer fra Herning
Ansatte ved TV 2
Tennisspillere fra KB Tennis
Formænd for Danske Sportsjournalister
Jens Werner

Jens Werner (født 23. juli 1964) er en dansk danser, danseinstruktør og dansedommer, der bl.a. er kendt fra tv-programmet Vild med dans.

Werner begyndte at danse som 4-årig, og blev i 1994 verdensmester i selskabsdans sammen med sin partner, Charlotte Jørgensen. Parret har desuden været danmarks-, nordens- og europamester. 

Siden 2005 har Jens Werner været dommer i TV2-programmet Vild med dans. 

Siden 2006 har Jens Werner drevet danseskolen Jens Werner Dans, sammen med sin hustru Anette Werner. Han har desuden udgivet en række danseinstruktionsvideoer.

Eksterne henvisninger 
 

Sportsdansere fra Danmark
Personer i Kraks Blå Bog